CELEX: 62012CA0571
Language: sk
Date: 2014-02-27 00:00:00
Title: Vec C-571/12: Rozsudok Súdneho dvora (tretia komora) z  27. februára 2014 (návrh na začatie prejudiciálneho konania, ktorý podal Augstākās tiesas Senāts – Lotyšsko) – SIA Greencarrier Freight Services Latvia/Valsts ieņēmumu dienests (Návrh na začatie prejudiciálneho konania — Colný kódex Spoločenstva — Článok 70 ods. 1 a článok 78 — Colné vyhlásenia — Čiastočná prehliadka tovaru — Odber vzoriek — Nesprávny kód — Rozšírenie výsledkov na zhodný tovar zahrnutý v skorších colných vyhláseniach po jeho prepustení — Následná kontrola — Nemožnosť požiadať o dodatočnú prehliadku tovaru)

14.4.2014   
            
            
               SK
            
            
               Úradný vestník Európskej únie
            
            
               C 112/10
            
         Rozsudok Súdneho dvora (tretia komora) z 27. februára 2014 (návrh na začatie prejudiciálneho konania, ktorý podal Augstākās tiesas Senāts – Lotyšsko) – SIA Greencarrier Freight Services Latvia/Valsts ieņēmumu dienests
   (Vec C-571/12) (1)
   
   ((Návrh na začatie prejudiciálneho konania - Colný kódex Spoločenstva - Článok 70 ods. 1 a článok 78 - Colné vyhlásenia - Čiastočná prehliadka tovaru - Odber vzoriek - Nesprávny kód - Rozšírenie výsledkov na zhodný tovar zahrnutý v skorších colných vyhláseniach po jeho prepustení - Následná kontrola - Nemožnosť požiadať o dodatočnú prehliadku tovaru))
   2014/C 112/11
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākās tiesas Senāts
   
      Účastníci konania pred vnútroštátnym súdom
   
   
      Žalobca: Greencarrier Freight Services Latvia SIA
   
      Žalovaný: Valsts ieņēmumu dienests
   
      Predmet veci
   
   Návrh na začatie prejudiciálneho konania – Augstākās tiesas Senāts – Výklad článku 70 ods. 1 prvého pododseku a článku 78 ods. 2 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1) – Uplatnenie výsledkov čiastočných prehliadok vzťahujúcich sa na tovar uvedený v colných vyhláseniach na rovnaký tovar v iných colných vyhláseniach – Prípustnosť takejto praxe colných orgánov – Následná kontrola – Uplatnenie výsledkov aj na kontroly vyhlásení, ktoré už nemôžu byť podrobené prehliadke
   
      Výrok rozsudku
   
   Článok 70 ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, sa má vykladať v tom zmysle, že keďže sa uplatňuje len na tovar uvedený „[v tom istom] colnom vyhlásení“, pokiaľ colné orgány prehliadajú tento tovar v období, ktoré predchádza prepusteniu uvedeného tovaru zo strany týchto orgánov, toto ustanovenie týmto orgánom neumožňuje v prípade, o aký ide vo veci samej, rozšíriť výsledky čiastočnej prehliadky tovaru uvedeného v colnom vyhlásení na tovar uvedený v skorších colných vyhláseniach, ktorý už tie isté orgány prepustili.
   Naopak článok 78 uvedeného nariadenia sa má vykladať v tom zmysle, že colným orgánom umožňuje rozšíriť výsledky čiastočnej prehliadky tovaru uvedeného v colnom vyhlásení, uskutočnenej formou odobratia vzoriek z tohto tovaru, na tovar uvedený v skorších colných vyhláseniach, predložených tým istým colným deklarantom, ktorý nebol a už ani nemôže byť predmetom takejto prehliadky, keďže už bol prepustený, pokiaľ sa tieto tovary zhodujú, čo prináleží overiť vnútroštátnemu súdu.
   
      (1)  Ú. v. EÚ C 38, 9.2.2013.